Diari Oficial de la Generalitat Valenciana


Sumari del DOGV 5046, del 11-07-2005 (2005/7980)

RESOLUCIÓ de 17 de juny de 2005, del director general de Recursos Humans de la Conselleria de Sanitat, per la qual s'executa la Sentència ferma 267/2004 del Jutjat Contenciós Administratiu número 8 de València, i per la qual es modifica la Resolució de 18 de setembre de 2003, per la qual es fan públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places de facultatiu especialista d'àrea de Geriatria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5046

Data del DOGV
:   11-07-2005

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2005/7980


Organisme emissor
:   Conselleria de Sanitat

Tipus de document
:   Resolució

RESOLUCIÓ de 17 de juny de 2005, del director general de Recursos Humans de la Conselleria de Sanitat, per la qual s'executa la Sentència ferma 267/2004 del Jutjat Contenciós Administratiu número 8 de València, i per la qual es modifica la Resolució de 18 de setembre de 2003, per la qual es fan públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places de facultatiu especialista d'àrea de Geriatria. [2005/M7980]
  
En execució de la Sentència ferma número 267/2005 del Jutjat Contenciós Administratiu número 8 de València, de data a 22 de setembre de 2004, confirmada per la Sentència número 564/2005 del Tribunal Superior de Justícia de la Comunitat Valenciana, dictada en procediment abreujat 15/2004, per la qual s'estima parcialment el recurs interposat per Ignacio Blasco Garrido, contra la Resolució de 18 de setembre de 2003, de la Direcció General de Recursos Humans de la Conselleria de Sanitat per la qual es fan públiques la qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places de facultatiu especialista d'àrea de Geriatria i contra la resolució del mateix òrgan de 22 d'octubre de 2003, que va declarar els aspirants que havien superat la fase de selecció en situació d'expectativa de destinació, resolucions que s'anul·len per ser contràries a dret, reconeixent com a situació jurídica individualitzada el dret que assistix el recurrent a ser inclòs entre els aspirants que van superar la fase de selecció del procés extraordinari de consolidació d'ocupació per a la selecció i provisió de places de facultatiu especialista d'àrea de Geriatria i igualment a ser inclòs entre els aspirants que van ser declarats en situació d'expectativa de destinació.
  
Vista l'Orde de 7 de març de 2002, de la Conselleria de Sanitat, per la qual es convoca procés extraordinari de consolidació d'ocupació per a la selecció i provisió de places de facultatiu especialista d'àrea de Geriatria en les institucions sanitàries dependents de la Conselleria de Sanitat, per la qual es convoquen 2 places de l'esmentada categoria.
  
Vista la Resolució de 18 de setembre de 2003, del director general de Recursos Humans, per la qual es fan públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de facultatiu especialista d'àrea de Geriatria en les institucions sanitàries dependents de la Conselleria de Sanitat.
  
Vista la Resolució de 22 d'octubre de 2003, del director general de Recursos Humans, per la qual es declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de facultatiu especialista d'àrea de Geriatria.
  
Vista la Resolució d'1 de març de 2004, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de facultatiu especialista d'àrea de Geriatria en les institucions sanitàries dependents de la Conselleria de Sanitat.
  
Atés el que disposen els articles 118 de la Constitució Espanyola i 18 de la Llei Orgànica del Poder Judicial, segons les quals és obligatori complir les sentències en els seus propis termes; fent ús de les competències que s'atorguen en l'article 9 dels Estatuts de l'Agència Valenciana de Salut, aprovats pel Decret 25/2005, de 4 de febrer, del Consell de la Generalitat, resolc:
  
Primer
  
Modificar la Resolució de 18 de setembre de 2003, del director general de Recursos Humans, per la qual es fan públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places de facultatiu especialista d'àrea de Geriatria en les institucions sanitàries dependents de la Conselleria de Sanitat, incloent-hi Ignacio Blasco Garrido amb una qualificació de 103,20 punts, i excloent-ne José Botella Trelis.
  
Segon
  
Modificar la Resolució de 22 d'octubre de 2003, del director general de Recursos Humans, per la qual es declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de facultatiu especialista d'àrea de Geriatria dependents de la Conselleria de Sanitat, incloent-hi Ignacio Blasco Garrido amb una qualificació de 103,20 punts, i excloent-ne José Botella Trelis.
  
Tercer
  
Obrir novament el termini de 15 dies hàbils, comptats a partir del dia següent al de la publicació d'esta resolució en el Diari Oficial de la Generalitat Valenciana per a la participació en la convocatòria de provisió publicada per Resolució d'1 de març de 2004, publicada en el Diari Oficial de la Generalitat Valenciana número 4.712, de 15 de març de 2004 i d'acord amb les seues bases.
  
Quart
  
Donar per executada la Sentència ferma 267/2005 del Jutjat Contenciós Administratiu número 8 de València.
  
Contra la present resolució es podrà interposar incident d'execució de sentència davant del Jutjat Contenciós Administratiu número 8 de València, conforme al que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a comptar de l'endemà en què tinga lloc la publicació de la present resolució.